OpenLLM-France/wikimedia huggingface dataset:
# Châtillon-Guyotte

Châtillon-Guyotte és un municipi francès situat al departament del Doubs i a la regió de Borgonya - Franc Comtat. L'any 2007 tenia 145 habitants.

## Demografia
### Població

El 2007 la població de fet de Châtillon-Guyotte era de 145 persones. Hi havia 52 famílies de les quals 10 eren unipersonals (5 homes vivint sols i 5 dones vivint soles), 14 parelles sense fills, 23 parelles amb fills i 5 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 53 eren l'habitatge principal de la família, 5 eren segones residències i 1 estava desocupat. 56 eren cases i 2 eren apartaments. Dels 53 habitatges principals, 43 estaven ocupats pels seus propietaris, 8 estaven llogats i ocupats pels llogaters i 1 estava cedit a títol gratuït; 2 tenien una cambra, 2 en tenien dues, 7 en tenien tres, 11 en tenien quatre i 30 en tenien cinc o més. 48 habitatges disposaven pel capbaix d'una plaça de pàrquing. A 16 habitatges hi havia un automòbil i a 32 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Châtillon-Guyotte el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 8 | 65 a 69 | 4 |
| 0 | 60 a 64 | 8 |
| 8 | 55 a 59 | 0 |
| 4 | 50 a 54 | 8 |
| 4 | 45 a 49 | 0 |
| 4 | 40 a 44 | 0 |
| 8 | 35 a 39 | 4 |
| 4 | 30 a 34 | 8 |
| 4 | 25 a 29 | 0 |
| 4 | 20 a 24 | 4 |
| 4 | 15 a 19 | 4 |
| 12 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 99 persones, 73 eren actives i 26 eren inactives. De les 73 persones actives 69 estaven ocupades (33 homes i 36 dones) i 3 estaven aturades (2 homes i 1 dona). De les 26 persones inactives 9 estaven jubilades, 9 estaven estudiant i 8 estaven classificades com a «altres inactius».

### Activitats econòmiques

Els 3 establiments que hi havia el 2007 eren d'empreses de construcció.
Dels 3 establiments de servei als particulars que hi havia el 2009, 1 era un paleta i 2 guixaires pintors.
L'any 2000 a Châtillon-Guyotte hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Châtillon-Guyotte a l'INSEE.
* Évolution et structure de la population Fitxa amb el detall de dades de Châtillon-Guyotte a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Cyprinella whipplei

Cyprinella whipplei és una espècie de peix cipriniforme de la família dels ciprínids.

## Morfologia

Els mascles poden assolir els 16 cm de longitud total.

## Distribució geogràfica

Es troba a Nord-amèrica.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Girard, C. F. 1856. Researches upon the cyprinoid fishes inhabiting the fresh waters of the United States, west of the Mississippi Valley, from specimens in the museum of the Smithsonian Institution. Proc. Acad. Nat. Sci. Phila. v. 8: 165-213.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L.M. i B.M. Burr, 1991. A field guide to freshwater fishes of North America north of Mexico. Houghton Mifflin Company, Boston, Estats Units.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dorothy McEwen Kildall

Dorothy McEwen Kildall (3 de març del 1943 - 31 de gener del 2005) fou la cofundadora amb Gary Kildall de l'empresa Digital Research i una de les pioneres de Silicon Valley.
Dorothy assistí a la Universitat de Washington, però després d'uns anys abandonà la carrera per posar-se a treballar mentre el seu marit assistia a la mateixa universitat. Es casà amb Gary Kildall el 1963.
Fundà l'empresa Digital Research amb el seu marit el 1974. El seu marit s'encarregà de desenvolupar el sistema operatiu CP/M, el primer sistema operatiu per ordinadors personals, mentre ella s'encarregava d'introduir-lo al mercat. El 1977, CP/M es convertí en el sistema operatiu més popular del mercat d'ordinadors personals.
El 1980, Bill Gates estava en conversacions amb IBM sobre un sistema operatiu per la seva nova plataforma però, com que la seva empresa no en tenia, els envià a parlar amb la gent de Digital Research. Els executius d'IBM s'entrevistaren amb Dorothy McEwen, que era l'encarregada de les vendes i llicències, i li proposaren comprar els drets del seu sistema operatiu amb una sèrie de clàusules de no-divulgació. Dorothy no accedí a signar el contracte abans que fos revisat pel seu advocat. Posteriorment, les clàusules foren acceptades però Digital no acceptà la compensació econòmica que li oferia IBM de 250.000 dòlars per totes les còpies que necessitessin fer.
Davant d'aquesta situació, Bill Gates comentà a IBM l'existència del QDOS i els executius d'IBM li sol·licitaren que aconseguís una llicència. Microsoft aconseguí la llicència i basà en aquest sistema l'MS-DOS, que la dugué a la seva posició predominant actual.
Dorothy se separà i divorcià de Gary Kildall el 1983.
El 1989 comprà un ranxo i es dedicà a la seva restauració i a diferents activitats benèfiques a la seva zona de residència.
Morí de càncer de cervell el 31 de gener del 2005.

## Enllaços externs

* Dorothy McEwen Killdall a Digital Research (en anglès)
# Elmer Rice

Elmer Rice (Nova York, 28 de setembre de 1892 - Southampton, 8 de maig de 1967) fou un dramaturg estatunidenc, de nom veritable Elmer Reizenstein. Obtingué grans èxits mundials els anys vint i trenta del segle XX amb un teatre en el que s'hi barrejava un fort realisme amb la influència expressionista. La seva obra més famosa va ser Street Scene del 1929 (Premi Pulitzer), de la que se'n va fer una ressonant versió catalana - a càrrec de Josep Millàs Raurell- que s'estrenà al Teatre Romea de Barcelona el 1930. La depressió que seguí el crack del 1929 fou el tema del seu drama We, the people (1933).

## Font

* «Elmer Rice». Gran Enciclopèdia Catalana. Barcelona: Grup Enciclopèdia Catalana.
# Marc Quintili Var (militar)

Marc Quintili Var (en llatí: Marcus Quintilius Varus) va ser un militar romà del segle iii aC. Era fill del pretor Publi Quintili Var. Formava part de la gens Quintília, una antiga gens romana d'origen patrici, i era de la família dels Var.
Va tenir diverses funcions militars però la seva actuació més memorable la va tenir a la batalla en què el seu pare va derrotar a Magó Barca, el germà d'Hanníbal, a la Gàl·lia Cisalpina, en la qual se'l menciona com a altament distingit.

## Referències

* ↑ Titus Livi. Ab Urbe Condita XXX,18
# Sant Sadurní del Cint

Sant Sadurní del Cint o Sant Serni del Cint és una església de l'Espunyola (Berguedà) inclosa a l'Inventari del Patrimoni Arquitectònic de Catalunya.

## Descripció

Església de tipus rural, de petites dimensions i estructurada interiorment en una sola nau. Està adossada a la rectoria, de grans dimensions. La coberta és a dues aigües amb teula àrab amb un campanar d'espadanya de dues obertures. El seu exterior està totalment enguixat, amb una porta d'entrada allindada.

## Història

Trobem diverses dates del segle xvii a les llindes de portes i finestres. Els seus orígens, però, se situen amb anterioritat; el primer cop que la trobem esmentada és ja al 839. L'edifici actual és totalment modernitzat al segle xvii i tan sols el seu interior conserva restes de la primera església romànica. La parròquia de Sant Sadurní del Cint, avui sense culte, fou l'església parroquial del petit municipi del Cint, independentment al segle xix, actualment annexionat al municipi de l'Espunyola.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Sant Sadurní del Cint». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Zakhàrovo (Múrom)

* Per a altres significats, vegeu «Zakhàrovo».
Zakhàrovo (en rus: Захарово) és un poble de l'óblast de Vladímir, a Rússia, segons el cens del 2012 tenia 10 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Aumelàs

Omelàs o Aumelàs (en francès i oficialment Aumelas) és un municipi occità del Llenguadoc, situat al departament de l'Erau i a la regió d'Occitània.
# Els perdedors

«Els perdedors» té aquests significats:
* Els perdedors (pel·lícula del 2006), pel·lícula espanyola del 2006.
* Els perdedors (pel·lícula del 2010), pel·lícula americana del 2010.
# Sabri Louatah

Sabri Louatah (1983) és un escriptor francès nascut a Saint-Étienne. Influenciat per la cultura anglosaxona, és conegut per la publicació d'una novel·la de política. Les Sauvages, que està formada per quatre volums i protagonitzada per una família cabillenca, la Nerrouche, durant les eleccions presidencials entre Nicolas Sarkozy i Idder Chaouch, candidat socialista d'origen Cabill.

## Publicacions

* Les Sauvages, tome 1, Paris, Éditions Flammarion-Versilio, 2012, 307 p. ISBN 978-2-08-127448-8 ·
* Les Sauvages, tome 2, Paris, Éditions Flammarion-Versilio, 2012, 477 p. ISBN 978-2-08-128295-7 · ·
* (alemany) Die Wilden: Eine französische Hochzeit. (= vol. 1+2) Trad. Bernd Stratthaus. Heyne, Múnic 2017
* Les Sauvages, tome 3, Paris, Éditions Flammarion-Versilio, 2013, 592 p. ISBN 978-2-08-129248-2
* Les Sauvages, tome 4, Paris, Éditions Flammarion-Versilio, 2014, 300 p. ISBN 978-2-08-129249-9

## Referències

* ↑ «La literatura se va de campaña electoral», 20-08-2019. [Consulta: 21 agost 2019].
* ↑ Jérôme Garcin. «Chaouch, président !», 25-01-2012. [Consulta: 30 maig 2012].
* ↑ Rémi Yacine, El Watan du 3/02/2012. «Rencontre avec le romancier Sabri Louatah», 04-02-2012. [Consulta: 30 maig 2012].
* ↑ Virginie Despentes, Le Monde des livres du 11 mai 2012. «Les doux "Sauvages" de Sabri Louatah», 11-05-2012. [Consulta: 30 maig 2012].
* ↑ Isabelle Monnin. «Sabri Louatah: «Je voulais être écrivain!»», 25-05-2012. [Consulta: 30 maig 2012].
* ↑ François Busnel. «Sabri Louatah dans La Grande librairie, France 5 du 19/4/2012», 19-04-2012. [Consulta: 30 maig 2012].
* ↑ David Caviglioli. «Sabri Louatah : «Je ne suis pas un écrivain français contemporain»», 28-08-2013. [Consulta: 29 agost 2013].
# Daihatsu Leeza Spider

El Daihatsu Leeza Spider (ダイハツ・リーザスパイダー, Daihatsu Riiza Supaidā) fou un automòbil lleuger o kei car produït pel fabricant d'automòbils japonés Daihatsu. Es tractà d'un cabriolet-spider biplaça basat en el Daihatsu Leeza, el coupé kei de la marca. El seu successor com a cabriolet a la gama, el Daihatsu Copen, no arribà fins a l'any 2002.
Els orígens del model es troben al Saló de l'Automòbil de Tòquio de 1989, on Daihatsu presentà un prototip biplaça anomenat "Leeza Spider". Finalment, al novembre de l'any 1991 es començà a comercialitzar l'"Spider" amb una motorització idèntica a la del Leeza 660, que havia estrenat motor l'any 1990 degut a les noves lleis relatives als kei car. El Leeza Spider equipava de sèrie la tapisseria interior en cuir. El model equipava una única motorització tricilíndrica de 659 centímetres cúbics 64 cavalls (la potència màxima permesa als kei) amb turbocompressor.
El mateix 1991 van eixir al mercat els dos principals competidors del Leeza Spider: el Suzuki Cappuccino i el Honda Beat, ambdós descapotables esportius i kei. El mateix any, al Saló de l'Automòbil de Tòquio es presentà un altre prototip spider anomenat FX-228. El Leeza Spider, ja notablement desfassat front els seus rivals (es basava en un model de 1986) va deixar de produir-se l'agost de 1993.

## Referències

* ↑ Kießler, Bernd-Wilfried (1992), Daihatsu Automobile: Erfahrung für die Zukunft, Südwest, p. 57, ISBN 9783517012254
* ↑ «1991 Daihatsu FX-228» (en russian). Car Styling. [Consulta: 12 juliol 2012].

## Enllaços externs

* Rare Rides: The 1992 Daihatsu Leeza Spider, It’s Tearing Me Apart
# Dupont (Pennsilvània)

Dupont és una població dels Estats Units a l'estat de Pennsilvània. Segons el cens del 2000 tenia 2.719 habitants.

## Demografia

Segons el cens del 2000, Dupont tenia 2.719 habitants, 1.228 habitatges, i 789 famílies. La densitat de població era de 690,7 habitants per quilòmetre quadrat.
Dels 1.228 habitatges en un 18,9% hi vivien nens de menys de 18 anys, en un 46,7% hi vivien parelles casades, en un 13,4% dones solteres, i en un 35,7% no eren unitats familiars. En el 32,6% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,79.
Per edats la població es repartia de la següent manera: un 15,9% tenia menys de 18 anys, un 6,3% entre 18 i 24, un 26,9% entre 25 i 44, un 24,5% de 45 a 60 i un 26,4% 65 anys o més.
L'edat mediana era de 46 anys. Per cada 100 dones de 18 o més anys hi havia 84,3 homes.
La renda mediana per habitatge era de 32.317 $ i la renda mediana per família de 39.250 $. Els homes tenien una renda mediana de 28.431 $ mentre que les dones 26.250 $. La renda per capita de la població era de 17.042 $. Entorn del 4% de les famílies i el 6,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dupont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Dupont». American Fact Finder. Oficina del Cens dels Estats Units, 12-01-2010.
# Xerraire d'Austen

El xerraire d'Austen (Trochalopteron austeni) és un ocell de la família dels leiotríquids (Leiothrichidae).

## Hàbitat i distribució

Habita boscos a l'Himàlaia de l'est de l'Índia, a Khasi, Cachar i Mizo, Manipur i Nagaland, i oest de Myanmar.

## Referències

* ↑ «Xerraire d'Austen». Cercaterm. TERMCAT, Centre de Terminologia. Rev. 20/12/2021(català)
# Maria Teresa de Borbó

Maria Teresa de Borbó és el nom dels següents personatges:
* Maria Teresa de Borbó-Condé (París, 1666 - 1732), aristòcrata francesa de les cases de Borbó i Nassau
* Maria Teresa de Borbó i Parma (París, 1933 - 2020), aristòcrata franco-espanyola
* Maria Teresa Rafaela de Borbó (Madrid, 1726 - Versalles, 1746), infanta d'Espanya i Delfina de França
* Maria Teresa de Borbó-Dues Sicílies, diversos personatges
# Sabre (esgrima)

El sabre és una disciplina i un tipus d'arma usat en l'esport de l'esgrima. El sabre es diferencia de les altres dues armes (l'espasa i el floret) perquè és possible colpejar amb una altra cosa que no sigui la punta de la fulla.
El sabre va ser l'última arma que va canviar a l'ús d'equips elèctrics per facilitar la materialització del cop. Això es va fer a partir del 1988, 31 anys després del floret i 52 anys després de l'espada.

## L'arma

El sabre deriva de l'arma que usaven abans els soldats de cavalleria. Té un protector en forma de bol, que es corba sota la mà, i una fulla en forma de T en secció transversal. La longitud del sabre és de 90 cm i el seu pes màxim és de 500 grams.
La fulla (2) fa 88 cm de llarg. És quadrangular amb una mida mínima de 4 mm per 1,2 mm. L'extrem de la fulla, el botó, (1) està enrotllat per no ser perillós. La fulla es pot corbar (a criteri del tirador); aquesta curvatura ha de ser contínua i no superar una fletxa de 4 cm.
La protecció del sabre es compon de quatre elements: l'empunyadura (5), el pom (6), la protecció (o gorra de sabre) (3) i el coixinet (4). La closca difereix àmpliament de la que s’utilitza per al paper d’alumini i l'espèia. Envolta la mà armada per protegir-la dels cops (la mà armada ja no és una superfície vàlida). La closca fa un màxim de 15 cm per 14 cm.

## Regles

Els tocats o punts es poden aconseguir envestint amb la punta o tocant amb el fil de la fulla. El blanc vàlid és tot el cos de cintura cap a dalt, incloent cap i braços, però excloent-hi les mans. És per això que els assalts de sabre són els més ràpids i àgils en esgrima, pel que requereixen una bona forma física.
En sabre, com en floret, està prohibit ocultar el blanc vàlid amb un blanc no vàlid (per exemple, amb la mà no armada, blanc no vàlid, protegir el tronc, blanc vàlid).
Els assalts sabre, com en floret, han de respectar unes convencions. No existeix el tocat doble, com si ocorre en espasa, pel que en cas que s'encenguin dues llums, el tocat és per al tirador que tenia la prioritat. Aquesta prioritat es pot resumir que qui ataca té la prioritat fins que li sigui llevada mitjançant una parada.

## Sabristes cèlebres

* Vasil Etropolski
* Aladar Gerevich
* Pál Kovács
* Viktor Krovopouskov
* Jean-François Lamour
* Vladimir Nazlimov
* Jerzy Pawlowski
* Stanislav Pozdniakov
* Viktor Sidjak
* Damien Touya

## Referències

* ↑ «Esgrima» (en castellà). El COrreo. [Consulta: 23 març 2021].
* ↑ «Termcat». Termcat. [Consulta: 23 març 2021].

## Bibliografia

* Amberger, J. Christoph. The Secret History of the Sword: Adventures in Ancient Martial Arts. Burbank, California: Unique Publications, 1998. ISBN 1-892515-04-0.

## Vegeu també

* Esgrima
* Espasa (esgrima)
* Floret (esgrima)
Viccionari
# Dupont Circle

Dupont Circle és una rotonda a la quadrant nord-oest de Washington DC, en la intersecció de les avingudes de Massachusetts, Connecticut i New Hampshire, amb els carrers P i 19. Dupont Circle també dona nom al parc públic que envolta la plaça i també al barri proper, que s'estén des del carrer 16 a l'est fins a la 22 a l'oest i des del carrer M al sud fins a l'avinguda de Florida al nord. Dupont Circle té una parada de metro en la línia vermella de metro de la ciutat, amb entrades al nord (carrers 20 i Q) i sud (carrers 19 i Dupont Circle) de la plaça.
S'hi poden trobar diverses ambaixades i edificis històrics. En els últims temps és conegut per concentrar restaurants, discoteques i departaments per a la comunitat gai de classe alta.

## Enllaços externs

* Carrers principals històrics de Dupont Circle (anglès)
* Comissió Assessora de Barris de Dupont Circle (govern local electe) (anglès)
* Associació de Ciutadans de Dupont Circle (anglès)
# Xerraire d'Assam

El xerraire d'Assam (Trochalopteron chrysopterum) és un ocell de la família dels leiotríquids (Leiothrichidae).

## Hàbitat i distribució

Viu entre la malesa del bosc, matolls i bambú, a les muntanyes del nord-est de l'Índia des de Sikkim cap a l'est fins Arunachal Pradesh. Índia oriental a les terres altes del sud de Brahmaputra River cap al sud fins Khasi, Cachar i Mizo, Manipur i Nagaland, Myanmar excepte el centre.

## Referències

* ↑ «Xerraire d'Assam». Cercaterm. TERMCAT, Centre de Terminologia. Rev. 20/12/2021(català)
# Aït Amira

Aït Amira (en àrab آيت اعميرة, Ayt Aʿmīra; en amazic ⴰⵢⵜ ⵄⵎⵉⵔⴰ) és una comuna rural de la província de Chtouka-Aït Baha, a la regió de Souss-Massa, al Marroc. Segons el cens de 2014 tenia una població total de 76.646 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Escut de Cornudella de Montsant

L'escut de Cornudella de Montsant és un símbol oficial d'aquest municipi del Priorat i es descriu mitjançant el llenguatge tècnic de l'heràldica amb el següent blasonament:
    «Escut caironat: d'or, un cor de gules; el cap de sable. Per timbre una corona mural de vila.»

## Disseny

La composició de l'escut està formada sobre un fons en forma de quadrat recolzat sobre un dels seus vèrtexs, anomenat escut caironat, segons la configuració difosa a Catalunya i d'altres indrets de l'antiga Corona d'Aragó i adoptada per l'administració a les seves especificacions per al disseny oficial dels municipis dels ens locals. És de color groc (or), amb una representació simbòlica d'un cor, omplint el màxim d'espai possible i sense tocar les vores de l'escut, de color vermell (gules). La part superior de l'escut (el cap) té una alçada igual a un terç de l'ample, i diu que va de color negre (sable).
L'escut està acompanyat a la part superior d'un timbre en forma de corona mural, que és l'adoptada pel Departament de Governació d'Administracions Locals de la Generalitat de Catalunya per timbrar genèricament els escuts dels municipis. En aquest cas, es tracta d'una corona mural de vila, que bàsicament és un llenç de muralla groc (or) amb portes i finestres de color negre (tancat de sable), amb vuit torres merletades, de les quals se'n veuen cinc.

## Història

Va ser aprovat el 17 de desembre de 1984 i publicat al DOGC número 510 de 6 de febrer de 1985.
L'escut està representat sobre les armes dels Entença (d'or, el cap de sable), car des del segle xiii Cornudella va pertànyer a la seva baronia. El cor és un senyal parlant al·lusiu al nom de la vila.

## Vegeu també

* Escut d'Entença
* Escuts i banderes del Priorat

## Referències

* 1 2 «DECRET 389/1984, de 17 de desembre, pel qual s'autoritza l'Ajuntament de Cornudella de Montsant per adoptar el seu escut heràldic municipal.» (pdf). DOGC num. 510, 17-12-1984. [Consulta: 25 juny 2010].
* 1 2 «DOGC 4914, decret 139/2007, de 26 de juny, pel qual es regulen la denominació, els símbols i el registre d'ens locals de Catalunya. Publicat al DOGC 4.914 de 28 de juny de 2007.», 28-06-2007.

## Enllaços externs

* Els símbols dels ens locals de Catalunya Recopilació de la informació sobre els 200 primers municipis a aprovar oficialment a Catalunya la bandera i l'escut.
# Clorofònia de collar groc

La clorofònia de collar groc (Chlorophonia flavirostris) és una espècie d'ocell de la família dels fringíl·lids (Fringillidae).

## Descripció

* Petit bec vermell. Iris groc.
* Mascle de color verd al cap, zones superiors i flacs. Pit, abdomen i un collar al voltant del coll, groc.
* Femella semblant al mascle amb el collar i les zones grogues menys marcades.

## Hàbitat i distribució

Habita la selva humida i altres formacions boscoses del sud-oest de Colòmbia i oest de l'Equador.

## Referències

* ↑ «Clorofònia de collar groc». Cercaterm. TERMCAT, Centre de Terminologia. Rev. 10/04/2022(català)
# Corronçac

Corronsac és un municipi occità del Lauraguès, en el Llenguadoc, del departament de l'Alta Garona, a la regió d'Occitània.
# Dídim d'Alexandria

Dídim d'Alexandria és el nom dels següents personatges:
* Dídim d'Alexandria el Vell, gramàtic de l'antiga Grècia del temps d'August
* Dídim d'Alexandria el Jove, gramàtic de l'antiga Grècia posterior a l'anterior
* Dídim d'Alexandria, teòleg grecoegipci del segle iv, anomenat Dídim el Cec
* Dídim d'Alexandria, metge de l'antiga Grècia del segle iii